b'\n_START_ARTICLE_\nBullaren\n_START_PARAGRAPH_\nBullaren, ogs\xc3\xa5 kalt Bullarebygden, er et bygdelag og sokn i det nordre Bohusl\xc3\xa4n. Den har tidligere v\xc3\xa6rt b\xc3\xa5de Bullarens h\xc3\xa4rad og Bullarens kommun, men utgj\xc3\xb8r n\xc3\xa5 den nord\xc3\xb8stre delen av Tanums kommun._NEWLINE_Bullarebygden er et jord- og skogsbrukslandskap, som i retning nord-s\xc3\xb8r gjennoml\xc3\xb8pes av de langstrakte Bullaresj\xc3\xb8ene, hvor ogs\xc3\xa5 bebyggelsen er konsentrert. I \xc3\xb8st avgrenses bygda naturlig av Kynnefj\xc3\xa4ll fra S\xc3\xb6rbygden i Munkedals kommun, og av Kornsj\xc3\xb6arna fra Dalsland. I nord grenser Bullaren til Norge, hvor Norra Bullaresj\xc3\xb6n renner ut i Enningdalselva. Bygdens hovedby er \xc3\x96stad, som var tingsted fram til 1903. Et tidligere tingsted har eksistert i Tingvall noen kilometer mot s\xc3\xb8r._NEWLINE_Bullarens h\xc3\xa4rad besto av sognene, senere kommunene, Naverstad og Mo. Bullarens kommun ble opprettet ved den svenske kommunereformen i 1952, ved at de to kommunene i herredet ble sl\xc3\xa5tt sammen. Kommunen eksisterte fra til 1971 da den ble innlemmet i Tanums kommune._NEWLINE_Innlandslandskapet i Bullarebygden skiller seg fra og er mindre kjent enn \xc3\xb8vrige deler av Bohusl\xc3\xa4n, men er likevel attraktivt for turister. Blant severdighetene kan nevnes Naverstad kirke fra middelalderen, Bullaren dyrepark, \xc3\x84lgafallet og Olsborg slottsruin._NEWLINE_F\xc3\xb8r avst\xc3\xa5elsen i 1658 var Bullaren og resten av Bohuslen en del av Norge.'